Projekter / Blokhus-Løkken
Ambitionerne for turismen langs Vestkysten er høje, både når det gælder vækst i overnatninger, omsætning, døgnforbrug og tilfredshed frem mod 2025. Men skal visionerne lykkes, kræver det stærkere destinationer, markante investeringer i turismen, og at turismeaktører og kommuner arbejder sammen på tværs af hidtidig organisering og kommunegrænser.
Ved at bygge videre på to kendte og klassiske feriesteder, nemlig kystbyerne Blokhus og Løkken, går Jammerbugt og Hjørring kommuner i front. Turismen i Blokhus og Løkken skal være med til at tiltrække investeringer, styrke lokalsamfundene og udviklingskraften i kommunerne omkring de to byer i form af bl.a. flere arbejdspladser og højere kvalitet. Men som flere byer langs Vestkysten mangler der en kritisk masse til at løfte et varieret kommercielt og kulturelt udbud.
Sammen med JAJA Arkitekter, Lars Bernhard Jørgensen og Valentin Trafikplanlægning laver BARK en strategisk-fysisk udviklingsplan, der skal tænke de to byer sammen til én samlet destination. Blokhus og Løkken skal udvikles med et samlet greb, så både funktioner, oplevelser, nedslag og infrastruktur understøtter den samlede destination.
Udviklingsplanen skal sætte en fælles retning, prioritere indsatser og konkrete projekter og vise, hvordan det samlede areal udvikles og disponeres, så offentlige investeringer og andre dispositioner er tegnet op og kan skabe grundlag for at tiltrække private investeringer i blandt andet overnatningskapacitet og oplevelsesudbud.
Mens byerne vokser, affolkes mange landdistrikter. Men selvom faldende befolkningstal er og bliver et grundvilkår flere steder, er landdistrikterne stadig ramme om hverdagslivet for mange mennesker, og de skal fortsat udvikles, så der er godt at bo og muligheder for vækst og udvikling.
Omstilling af landdistrikter kræver prioritering, vilje til forandring og evne til at arbejde sammen på tværs. Og det kræver en indsats på flere fronter – både fysisk, socialt og økonomisk.
Vi rådgiver landdistrikter på flere niveauer – fra det enkelte projekt og bygning til samlede planer og strategier:
Med udgangspunkt i det enkelte sted, udvikler vi analyser, planer og strategier for udvikling og for fremtidige prioriteringer – både for den enkelte by, område og hele kommunen.
Vi udvikler og kvalificerer ideer i det byggede miljø til holdbare projekter igennem konceptudvikling, feasibility studies og forretningsplaner.
Vi gennemfører analyser og udredninger med relation til lokalområder og landdistrikternes udvikling og fremtid.
Flere flytter til byerne. Det gælder ikke kun de største byer, men også de lokale bycentre. Samtidig oplever nogle provins- og lokalbyer tilbagegang. Ændringer i den måde vi bor, handler, arbejder og er sammen på, stiller nye krav til byernes fysiske miljø, og betyder at en stor del af byudviklingen sker i eksisterende byområder.
Vi har fokus på, hvordan man omstiller og udvikler byer og byområder til nye funktioner. Det kræver en helhedsorienteret og tværfaglig tilgang, der inddrager stedets samlede potentialer – både det fysiske miljø, de sociale og økonomiske ressourcer og de immaterielle egenskaber. Og det kræver planer og strategier, som ikke er en færdig opskrift med et bestemt endemål, men en strategisk og dynamisk rettesnor for et steds fremtidige udvikling.
Vi arbejder fra visions- og strateginiveau til konkrete planer:
Med udgangspunkt i det enkelte sted, skaber vi udviklingsstrategier som grundlag for fremtidige prioriteringer og som grundlag for udvikling og omstilling af både destinationer, bysamfund, hele kommuner og regioner.
Potentiale- og helhedsplaner
En potentiale- og helhedsplan er en fleksibel, stærkt kommunikeret og mulighedsorienteret plan for et områdes udvikling, hvad enten det drejer sig om den historiske bymidte, forstaden, havneområdet, det funktionsforladte industriområde eller nye bydele der vokser op på bar mark.
Byrumsplaner
Med byrumsplanen udvikler vi præcise og konkrete rammer for hvordan enkelte byrum eller mindre byområder, kan udvikles med udgangspunkt i stedets liv, rum og historier.
Hjørring og Jammerbugt kommuner, Dansk Kyst- og Naturturisme samt Realdania
Kira Maria Svankjær, seniorrådgiver, kira@b-a-r-k.dk, (+45) 22 31 59 73
Kira Maria Svankjær, seniorrådgiver
Seniorrådgiver, arkitekt
Kira er arkitekt og byplanlægger og har solid erfaring med strategisk byplanlægning fra en række sjællandske kommuner.
Særligt udviklingsplaner, bypolitik, bymidter, byomdannelsesprojekter, helhedsplaner og lokalplanlægning hører til Kiras kernekompetencer.
kira@b-a-r-k.dk
(+45) 22 31 59 73
Kira Maria Svankjær